брои само веднъж.
 0050
 Въздействие върху пазара
 Очакваното въздействие на внезапно прекъсване на функцията върху трети страни, финансовите пазари и реалната икономика, като се вземат предвид размерът, пазарният дял в дадената държава, външните и вътрешните взаимовръзки, сложността и трансграничната дейност на институцията.
 Тази оценка се изразява качествено като „силно (Н)“, „значително (МН)“, „ограничено (ML)“ или „слабо“ (L) въздействие.
 „Н“ се избира, ако прекъсването би оказало силно въздействие върху националния пазар; „МН“ – ако въздействието е значително; „ML“ – ако въздействието е съществено, но ограничено; „L“ – ако въздействието е слабо.
 0060
 Заменяемост
 Член 6, параграф 3 от Делегиран регламент (ЕС) 2016/778
 Дадена функция се приема за заменяема, ако може да бъде заменена по приемлив начин и в приемлив срок, с което да се избегнат системни проблеми за реалната икономика и финансовите пазари. Взима се предвид следното:
 а)
 структурата на пазара за тази функция и наличието на алтернативни доставчици;
 б)
 възможностите на останалите доставчици по отношение на необходимия капацитет; изискванията за изпълняване на функцията; както и потенциалните пречки за навлизане на пазара или разрастване;
 в)
 стимулът за други доставчици да поемат тези дейности;
 г)
 необходимото време за преминаване на ползвателите на услугата към нов доставчик на услуги и свързаните с този преход разходи; необходимото време за поемане на функцията от другите конкуренти и дали този срок е достатъчен, за да се предотвратят сериозни шокове предвид вида услуга.
 Тази оценка се изразява качествено като „силно (Н)“, „значително (МН)“, „ограничено (ML)“ или „слабо“ (L) въздействие.
 „Н“ се избира, ако функцията може лесно да започне да се изпълнява от друга банка при сравними условия и в приемлив срок;
 „L“ – ако функцията не може лесно или бързо да бъде заменена;
 „MH“ и „ML“ – за междинните случаи, предвид различните параметри (например пазарен дял, концентрация на пазара, време за замяна, както и правните пречки и оперативните изисквания за навлизане на пазара или разрастване).
 0070
 Критична функция
 В тази колона се посочва дали икономическата функция се счита за критична на пазара на съответната държава, предвид количествените данни и индикаторите за критичност в настоящия образец.
 Посочва се „Да“ или „Не“.
 II.7.3 Z 07.02 — Онагледяване на критичните функции по правни субекти (FUNC 2): указания за определени позиции
 42.
 Информацията в настоящия образец се предоставя за цялата група. Тук се посочват само критичните функции, определени като такива Z 07.01;070 (по държави членки).
 43.
 Комбинацията на стойностите, докладвани в колони 0010, 0020 и 0040 на настоящия образец, формира първичен код, който трябва да е собствен за всеки ред от образеца.
 Колони
 Указания
 0010
 Държава
 Държавата, за която дадената функция е критична, съгласно посоченото в Z 07.01 (FUNC 1).
 0020
 Идентификационен код
 Идентификационният код на критичните функции, както са определени в глава II.7.1 по-горе и посочени в образец Z 07.01 (FUNC 1).
 0030
 Наименование на субекта
 Наименованието на субекта, изпълняващ критичната функция, както е посочено в Z 01.00 (ORG).
 Ако има няколко субекта, изпълняващи едни и същи функции в една и съща държава, информацията за всеки субект се предоставя в отделен ред.
 0040
 Код
 Код на субекта, изпълняващ критичната функция,